Stefan Airapetjan

Stefan Airapetjan (armensk: Ստեֆան Հայրապետյան, født 24. desember 1997 i Viljandi i Estland) er en estisk sanger med armensk avstamning. Han er kjent under scenenavnet Stefan og representerte Estland i Eurovision Song Contest 2022 med sangen «Hope».

Bakgrunn 
Airapetjan ble født i Viljandi av armenske foreldre. Han har sunget siden barndommen, tatt sangtimer og vunnet en rekke lokale sangkonkurranser. I 2010 nådde han finalen i Laulukarussell, en sangkonkurranse for barn, i regi av Eesti Televisioon.

Airapetjan har deltatt i Eesti Laul, Estlands svar på Melodi Grand Prix, fire ganger. Han første deltakelse var i 2018, som del av duoen Vaje og sangen «Laura (Walk with Me)». De endte på tredjeplass. Hans første solodeltakelse var i 2019 med låten «Without You», som også endte på tredjeplass. Han deltok igjen i 2020 med låten «By My Side», som endte på syvendeplass i finalen.

Airapetjan vant på fjerde forsøk i 2022 med sangen «Hope». Gjennom seieren fikk han representere Estland i Eurovision Song Contest 2022.

Referanser

Eksterne lenker 

 
 
 
 

 
 

Estiske sangere
Deltakere i Eurovision Song Contest 2022
Personer fra Viljandi